Tähtvere tänav
Tähtvere tänav on tänav Tartus Supilinna ja Tähtvere piiril. Tänav algab Jakobi tänava, Kroonuaia tänava ja K. E. v. Baeri tänava ristis ning lõpeb Tartu lauluväljaku juures. Tänava pikkus on 1,1 km. Vanemad ülestähendused tänavast pärinevad 1787. aastast, kus linna plaanile on märgitud Tähtvere tänav. Nime on tänav saanud linna serval (praeguse Maaülikooli juures) asunud Tähtvere (sks k Techelfer) mõisa järgi.